
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

24 ΑΠΡΙΛΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

326 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

' Εγκριση τροποποίησης μελέτης τής πολεοδομικής ενότητας 1 (Αλεπο- 
χώρι) περιοχής δεύτερης κατοικίας του δήμου Βιλίων (ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξεις του από 16.8.85·π.δ/τος «πολεοδόμηση περιοχών 
δεύτερης κατοικίας μέσα στις ΖΟΕ και σχετικές ρυθμίσεις» (ΦΕΚ 
416/Δ) και ειδικότερα τα άρθρα 1,2 (παρ. Ια, 2) 4 και 5 αυτού. 

2. Τις διατάξεις του ν. 1337/83 (ΦΕΚ 33/Α) και ειδικότερα τα 
άρθρα 2 (παρ. 1) και 42 (παρ. 4). 

3. Τις διατάξεις του ν. δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3 και 9 

4. Τις διατάξεις του ν. 1558/1985 (ΦΕΚ 137/Α) και ειδικότερα 
το άρθρο 23 παράγρ. 1. 

5. Τις διατάξεις του ν. 1577/1985 (ΦΕΚ 210/Α) και ειδικότερα 
τα άρθρα 6 (παρ. 1), 7, 8, 9 και 16. 

6. Την υπ αριθ. 86711/3630/1986 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Σύνταξη και έγκριση 
πολεοδομικής μελέτης της περιοχής δεύτερης κατοικίας Αλεποχωρίου 
του δήμου Βιλίων». 

7. Τις υπ’αριθ. 90/1985, 101/1985, 110/1985 και 125/1985 
γνωμοδοτήσεις του δημοτικού συμβουλίου Βιλίων. 

8. Την υπ’ αριθ. 23/86 γνωμοδότηση του Συμβουλίου Χωροταξίας, 
Οικισμού και Περιβάλλοντος, Νομαρχίας Δυτικής Αττικής. 

9. Την υπ αριθ. 280/1986 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

10. Την υπ’ αριθ. 11/1987 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων ' Εργωχ, αποφασίζουμε: 

Άρθρο 1 

Εγκρίνεται το πολεοδομικό σχέδιο της πολεοδομικής ενότητας 1 
της διαμορφωμένης περιοχής Αλεποχωρίου του δήμου Βιλίων (ν. Αττι¬ 
κής), της οποίας η χρήση για δεύτερη κατοικία έχει προσδιορισθεί με 
το από 20.8.85 π.δ/γμα (ΦΕΚ 456/Δ) με τον καθορισμό οικοδομήσι¬ 
μων χώρων, οδών, πεζοδρόμων, κοινοχρήστων χώρων, χώρων παιδι¬ 
κής χαράς, ελευθέρου γηπέδου - κοινοχρήστων χώρων, παιδικής χαράς 
- κοινοχρήστων χώρων, πλατείας - κοινοχρήστων χώρων, χώρων 
στάθμευσης αυτοκινήτων, χώρου ελευθέρου γηπέδου, αθλοπαιδειών, 
κοινοχρήστων χώρων - αθλοπαιδειών, πολιτιστικού κέντρου, σταθμού 
λεωφορείων - ταξί, κοινοχρήστου χώρου - πλατείας - παιδοτόπου, 
όπως φαίνονται στα σχετικά δέκα (10) χρωματισμένα πρωτότυπα 
διαγράμματα σε κλίμακα 1: 1000 που θεωρήθηκαν από τον Προϊστά¬ 
μενο της Δ/νσης Πολεοδομικών Εφαρμογών με την υπ’ αριθ. 


3086/1987 πράξη του και που συνοπτικά τους αντίτυπα δημοσιεύο¬ 
νται με το παρόν διάταγμα. * 

Άρθρο 2 

Εγκρίνεται, όπως διατυπώνεται στα επόμενα άρθρα ο πολεοδομικός 
κανονισμός της πολεοδομικής ενότητας 1 (περιοχή Αλεποχωρίου) του 
δήμου Βιλίων, της οποίας το πολεοδομικό σχέδιο εγκρίνεται με το 
άρθρο 1 του παρόντος. 

Άρθρο 3 

1. Στους οικοδομήσιμους χώρους που χαρακτηρίζονται στα σχετικά 
διαγράμματα με στοιχείο Α επιτρέπονται οι εξής χρήσεις: κατοικίες, 
εμπορικά καταστήματα, εστιατόρια, αναψυκτήρια, ταβέρνες, κέντρα 
διασκεδάσεως, γραφεία, χώροι συναθροίσεως κοινού, ξενοδοχεία δυνα¬ 
μικότητας 80-200 κλινών. Στα τμήματα οικοδομικών τετραγώνων 
που χαρακτηρίζονται με στοιχείο Κα επιτρέπονται κοινωφελείς λειτουρ¬ 
γίες. 

2. Στους οικοδομήσιμους χώρους που χαρακτηρίζονται με στοιχείο 
8 επιτρέπονται οι εξής χρήσεις: Κατοικίες, εστιατόρια, αναψυκτήρια, 
ταβέρνες, κέντρα διασκεδάσεως, χώροι συναθροίσεως κοινού, ξενοδο¬ 
χεία δυναμικότητας 80-200 κλινών. Κατ’ εξαίρεση επιτρέπονται εμπο¬ 
ρικά καταστήματα και γραφεία μόνον στα οικόπεδα με πρόσωπο επί 
της βασικής συλλεκτηρίόυ. 

3. Στην υπόλοιπη περιοχή επιτρέπεται η κατασκευή κατοικιών. 
Κατ’ εξαίρεση στα οικόπεδα που έχουν πρόσωπο στις πλατείες 1-7 
επιτρέπεται η κατασκευή μικρών εμπορικών καταστημάτων και καφε¬ 
νείων επιφάνειας μέχρι 50 τ.μ. για τις καθημερινές ανάγκες της αμέσου 
περιοχής. 

, Άρθρο 4 

Στο πρόσωπο των οικοπέδων οικοδομημένων ή μη επιβάλλεται 
προκήπιο πλάτους τριών (3), πέντε (5), δέκα (10), δώδεκα (12), δέκα 
πέντε (15) και είκοσι (20) μέτρων. 

Άρθρο 5 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης καθορίζονται κατά τομείς ΙΑ και Ι1Β όπως 
φαίνεται στα ίδια διαγράμματα ως εξής: 

Α. Τομείς ΙΑ και ΙΙΒ 

1. Ελάχιστο πρόσωπο: δέκα τέσσερα (14) μέτρα 

Ελάχιστο εμβαδόν: πεντακόσια (500) τ.μ. 

2. Κατά παρέκκλιση της προηγούμενης παραγράφου θεωρούνται 
άρτια και οικοδομήσιμα τα οικόπεδα εφόσον α) κατά την ημέρα δημο¬ 
σίευσης του παρόντος δ/τος έχουν: 

- Ελάχιστο πρόσωπο: επτάμισυ (7.50) μέτρα 

- Ελάχιστο εμβαδόν: εκατόν πενήντα (150) τ.μ. 

β) με όποιες διαστάσεις εμφανίζονται στην οριστική πράξη εφαρμο¬ 
γής της πολεοδομικής μελέτης. 

3. Επιπλέον των διατάξεων των προηγουμένων παραγράφων 1 και 
2 τα οικόπεδα θεωρούνται άρτια και οικοδομήσιμα εφόσον α) στο 
οικοδομήσιμο Τμήμα του οικοπέδου εγγράφεται κάτοψη κτιρίου με 
ελάχιστη επιφάνεια πενήντα (50) τ.μ. και ελάχιστη διάσταση πέντε (5) 
μέτρων και β) δεν έχουν δημιουργηθεί από κατάτμηση που έγινε κατά 
παράβαση των διατάξεων του από 22.6.1983 π.δ/τος «Καθορισμός 
ζώνης οικιστικού ελέγχου (ΖΟΕ) και κατωτάτου ορίου....» (ΦΕΚ 
284/Δ). 

Β. Τομέας ΙΑ 

1. Μέγιστο ποσοστό κάλυψης των οικοπέδων 40% της επιφάνειας 
τους 

2. Συντελεστής δόμησης: 0,40 

3. Μέγιστος επιτρεπόμενος αριθμός ορόφων των κτιρίων δύο (2) 
με μέγιστο επιτρεπόμενο, ύψος αυτών 8,50 μέτρα που προσαυξάνεται 
κατά δύο μέτρα σε περίπτωση κατασκευής στέγης. 

Γ. Τομέας ΙΙΒ 

1. Το μέγιστο ποσοστό κάλυψης και ο συντελεστής δόμησης των 
οικοπέδων ορίζονται ως εξής: 

α) Για το τμήμα του οικοπέδου μέχρι και 500 μ2 συντελεστής 
δόμησης 0,4 και ποσοστό κάλυψης 40% της επιφάνειας του. 

β) Για το τμήμα του οικοπέδου πάνω από 500 μ2 συντελεστής 
δόμησης 0,2 και ποσοστό κάλυψης 20% της επιφάνειας του. 

γ) Το μέγιστο ποσοστό κάλυψης καί ο συντελεστής δόμησης των 
οικοπέδων για ανέγερση ξενοδοχείων ορίζεται σε 30% και 0,30, αντί¬ 
στοιχα. 


2. α) Μέγιστος επιτρεπόμενος αριθμός ορόφων των κτιρίων δύο (2) 
με μέγιστο επιτρεπόμενο ύψος αυτών 8,5 μέτρα που προσαυξάνεται 
κατά δύο (2) μέτρα σε περίπτωση κατασκευής στέγης. 

β) Κατ’ εξαίρεση στο τμήμα του τομέα που ορίζεται με τα στοιχεία 
ΙΙΒ και φαίνεται στα ίδια διαγράμματα το μέγιστο επιτρεπόμενο ύψος 
των κτιρίων ορίζεται σε 4 μέτρα, που προσαυξάνεται κατά δύο (2) 
μέτρα σε περίπτωση κατασκευής στέγης. 

Δ. Για όλους τους τομείς 

1. Απαγορεύεται η κατασκευή κτιρίων επί υποστηλωμάτων (ΡΙΕΟ- 

ΤΙδ). 

2. Η μέγιστη επιτρεπόμενη κλίση της στέγης ορίζεται σε 30%. 

Ε. Οι όροι και περιορισμοί δόμησης του αναψυκτηρίου στην πλατεία 
με αριθμό 1 ορίζονται ως εξής: 

- Καλυπτόμενη επιφάνεια του κτιρίου εκατό (100) μ2. 

- Μέγιστο επιτρεπόμενο ύψος αυτού 3,5 μέτρα και προσαυξάνεται 
κατά 1,5 μέτρο για την κατασκευή υποχρεωτικής στέγης κλίσης μέχρι 
30%. 

- Τα κουφώματα πρέπει να είναι ξύλινα. 

Άρθρο 6 

Η ισχύς του παρόντος διατάγματος αρχίζει από τη δημοσίευσή της 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 23 Φεβρουάριου 1987 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

